ซัดดัม ฮุสเซน - วิกิพีเดีย

# ซัดดัม ฮุสเซน

### จากวิกิพีเดีย สารานุกรมเสรี

ซัดดัม ฮุสเซน

ซัดดัม ฮุสเซน อับดุลมะญีด อัลตีกรีตี บางครั้งสะกดว่า Husayn หรือ Hussain (ภาษาอาหรับ صدام حسين ) (ศ็อดดาม ฮุเซน) (28 เมษายน พ.ศ. 2480 –) ดำรงตำแหน่งประธานาธิบดีของอิรักตั้งแต่ปีค.ศ. 1979 จนกระทั่งถูกจับกุมและถอดออกจากตำแหน่ง โดยสหรัฐอเมริกา ซึ่งเป็นผู้นำกองกำลังพันธมิตร ในช่วงสงครามอิรักปีค.ศ. 2003

ซัดดัมเคยเป็นผู้นำพรรคบะอัธ พรรคการเมืองหัวปฏิวัติของอิรัก ซึ่งเป็นผู้ริเริ่มลัทธินิยมรวมชาติอาหรับโดยไม่อ้างอิงกับศาสนา การปรับระบบเศรษฐกิจให้ทันสมัย และระบอบสังคมนิยม ซัดดัม (ดูหมายเหตุ 2 เกี่ยวกับชื่อเรียก) ได้มีบทบาทสำคัญในการก่อรัฐประหารในปีค.ศ. 1968 ที่ทำให้พรรคบะอัธก้าวขึ้นสู่อำนาจในระยะยาว ในฐานะของรองประธานาธิบดี โดยมีนายพลอะฮ์มัด บะกัร ลูกพี่ลูกน้องของเขาที่มีสุขภาพอ่อนแอดำรงตำแหน่งประธานาธิบดี ซัดดัมจึงได้กุมอำนาจในการจัดการปัญหาข้อพิพาทระหว่างรัฐบาลกับกองทัพ ในช่วงเวลาที่กลุ่มการเมืองต่าง ๆ ถูกมองว่าสามารถโค่นล้มรัฐบาลได้ทุกเมื่อ โดยซัดดัมได้จัดตั้งกองกำลังรักษาความมั่นคง เพื่ออุดหนุนอำนาจของเขาในการควบคุมรัฐบาลอิรักไว้ ในช่วงคริสตทศวรรษ ที่ 70 ราคาน้ำมันที่พุ่งสูงขึ้นได้ช่วยให้เศรษฐกิจอิรักเติบโตขึ้นเป็นอย่างมากและในอัตราที่สม่ำเสมอ (ดูหมายเหตุ 3)

ในฐานะประธานาธิบดี ซัดดัมได้พัฒนาลัทธินิยมตัวผู้นำอย่างบ้าคลั่ง ปกครองรัฐบาลเผด็จการ และกุมอำนาจไว้ได้ในช่วงสงครามอิรัก-อิหร่าน (ระหว่างปีค.ศ. 1980 - ค.ศ. 1988) ในช่วงสงครามอ่าวเปอร์เซียครั้งแรก (ในปีค.ศ. 1991) ซึ่งทำให้อิรักทรุดโทรม ทำลายทั้งมาตรฐานการครองชีพและสิทธิมนุษยชน รัฐบาลของซัดดัมได้จัดการกับการเคลื่อนไหวที่มีแนวโน้มเป็นภัยคุกคาม โดยเฉพาะอย่างยิ่งจากพวกชนกลุ่มน้อย หรือกลุ่มทางศาสนาที่ต้องการเรียกร้องอิสระภาพ หรือการปกครองตนเอง

ในระหว่างที่ยังคงเป็นวีรบุรุษที่ประชาชนชื่นชม โดดเด่นในหมู่ผู้นำอาหรับอื่นๆ ในฐานะผู้ที่ลุกขึ้นต่อต้านสหรัฐ และให้การสนับสนุนปาเลสไตน์ (ดูหมายเหตุ 4) ภายหลังสงครามอ่าวเปอร์เซียในปีค.ศ. 1991 สหรัฐอเมริกาและชาติอื่นๆในประชาคมโลก ยังคงเฝ้าระวังจับตามองซัดดัมด้วยความหวาดระแวงว่ามีอาวุธที่มีอานุภาพทำลายล้างสูงไว้ในครอบครอง ซัดดัมได้ถูกถอดถอนโดยสหรัฐและฝ่ายพันธมิตรในการบุกอิรักเมื่อปีค.ศ. 2003 ถูกจับกุมโดยกองกำลังสหรัฐเมื่อวันที่ 13 ธันวาคม ค.ศ. 2003 ในขณะที่ซ่อนตัวอยู่ในหลุมขนาดเล็ก ในฟาร์มแห่งหนึ่งชานเมืองตีกรีต เขาจะต้องขึ้นต่อสู้คดีในศาลพิเศษอิรักที่จัดตั้งขึ้นโดยรัฐบาลชั่วคราวของอิรัก

เกิด 28 เมษายน ค.ศ. 1937 ในหมู่บ้านชนบทมีชื่อว่าเอาญะห์ นอกเมือง ตีกรีต ซึ่งตั้งอยู่ทางเหนือของนครแบกแดดไป 8 กิโลเมตร ในครอบครัวของคนเลี้ยงแกะ ศ็อดดามแปลว่า "ชนแหลก"

จากแม่ชื่อศุบฮะห์ ตุลฟะหฺ เขาเอาชื่อพ่อมาเป็นนามสกุล พ่อชื่อ ฮุเซน อับดุลมาญิด ซึ่งตายไปห้าเดือนก่อนที่เขาจะเกิด ไม่นานหลังจากนั้น พี่ชายวัยสิบสองขวบของเขาก็เสียชีวิตลงด้วยโรคมะเร็ง ทำให้แม่ของเขาที่กำลังตั้งครรภ์ในระยะสุดท้ายต้องเศร้าโศกเสียใจเป็นอันมาก จนเธอพยายามทำแท้งและฆ่าตัวตาย อีกทั้งปฎิเสธที่จะเลี้ยงดูซัดดัมเมื่อแรกเกิด ศุบฮะห์ไปแต่งงานใหม่ได้ลูกอีกสามคน หนึ่งในจำนวนนั้นชื่อว่า หัดดาม" แปลว่า "ถล่มแหลก"

- ค.ศ. 1947 ซัดดัมย้ายไปอยู่กับค็อยรุลลอห์ ตุลฟะหฺ ผู้เป็นพี่ชายของแม่ ตอนหลังบุรุษคนนี้พาซัดดัมเข้าพรรค บะอัธ (สังคมนิยม) ที่ไม่นิยมศาสนาและการปกครองระบอบมหากษัตริย์

- ค.ศ. 1958 ซัดดัมฆ่าสามีของญาติผู้หญิงคนหนึ่ง ซึ่งเป็นปีเดียวที่กษัตริย์ไฟศอล แห่งอิรัก และครอบครัวถูกปลงพระชมน์

- ค.ศ. 1959 ซัดดัมเป็นหนึ่งในผู้ปฏิบัติการสังหารนายกรัฐมนตรีอับดุลกะรีม กอซิม แต่ไม่สำเร็จ ซัดดัมได้รับบาดเจ็บและหนีไปซ่อนตัวอยู่ในซีเรียและอิยิปต์ (ซึ่งสมัยนั้นได้รวมประเทศ ภายใต้การปกครองของญะมาล อับดุลนาศิร และพรรคบะอัธ แพนอาหรับ) รัฐบาลอิรักตัดสินประหารชีวิตซัดดัม แต่เมื่อซัดดัมกลับมาอิรักอีกครั้ง ในปี 1963 เขาเพียงแค่ถูกจำคุกไม่ถึง 2 ปี (1964-1965)

- ค.ศ. 1963 แต่งงานกับซาญิดะห์ ตุลฟะห์ลูกของลุง และได้่ลูกด้วยกัน 5 คน เป็นชายสอง คือ อุดัย และ กุศ็อย และหญิงสามคือ ร่อฆดะห์, ร่อนา และฮะลา

- ค.ศ. 1968 พรรคบะอัธก่อรัฐประหาร ยึดอำนาจได้

- 17 กรกฎาคม ค.ศ. 1968 ซัดดัมร่วมในรัฐประหาร อัลบะกัร สถาปนาตนเองเป็นประธานาธิบดี ซัดดัมผู้เป็นญาตได้เป็นรองประธานาธิบดี และรองประธานพรรคบะอัธ

นาศิร อัลฮานี บุคคลสำคัญผู้ร่วมในการรัฐประหารถูกฆ่าแล้วทิ้งลงในคูข้างทาง

- 16 กรกฏาคม ค.ศ. 1979 ซัดดัม ยึดอำนาจจากอัลบะกัร ผู้เป็นเจ้านายและญาติ และสถาปนาตนเองเป็นประธานาธิบดี หลังจากที่ต้องเป็นรองประธานาธิบดี 11 ปีพอดี ซัดดัมได้สั่งประหารนักการเมืองในพรรคบะอัธของตนประมาณ 20 คน ภายในเวลาไม่กี่วันหลังจากนั้น

- ค.ศ. 1979 การปฏิวัติอิสลามในอิหร่านโค่นล้มชาห์สำเร็จ องค์กรอิสลามต่อต้านซัดดัมในอิรักเริ่มเคลื่อนไหว

- ค.ศ. 1980 ซัดดัมเริ่มทำสงครามกับอิหร่าน เพราะเกรงว่าอิรักซึ่งเป็นศูนย์กลางของโลกชีอะหฺ จะก่อการปฏิวัติอิสลามเหมือนอิหร่าน ซัดดัมอ้างว่า เพื่อแย่งชิงแหลมโฮรโมซ โดยมีกลุ่มประเทศอ่าวเปอร์เซีย เช่นซาอุดิอารเบีย และคูเวต ให้การสนับสนุนด้านทรัพย์สิน สหรัฐอเมริกาซึ่งเป็นคู่อริกับอิหร่านหลังจากปฏิวัติอิสลาม ให้การสนับสนุนด้านอาวุธยุทโธปกรณ์ ซัดดัมเนรเทศชาวอิรักที่มีเชื้อสายอิหร่านออกจากประเทศ 130,000 คน

- 5 เมษายน ค.ศ. 1980 ซัดดัมสั่งจับอายะตุลลอหฺ มุฮัมมัด บากิร อัศศ่อดรุ ประธานพรรคเผยแผ่อิสลาม และ บินตุลฮุดา น้องสาวไปทรมาณ ในวันที่ 8 ซัดดัมสั่งให้เอาศพของท่านมาให้แก่อายะตุลลอหฺ มุฮัมมัด ศอดิก อัศศ่อดรุ ทำพิธีฝังอย่างเงียบ ๆ แต่ไม่ได้เอาศพของน้องสาวท่านมาคืน

- ค.ศ. 1982 อดีตประธานาธิบดี อัลบะกัร ตายอย่างเป็นที่น่าสงสัย

- ค.ศ. 1987-1989 ซัดดัมสั่งปฏิบัติการ "อันฟาล" เพื่อลบล้างเผ่าพันธ์ชาวกุรดิสตาน ชาวกุรดีถูกฆ่า 18,000 คน และ หมู่บ้านชาวกุรดี 4,000 หมู่บ้านถูกทหารเข้าตรวจค้นและปล้นทำลาย

- 16 มีนาคม ค.ศ. 1988 ซัดดัมสั่งให้ใช้แก็สพิษโจมตีชาวกุรดิสตาน(เคิร์ด) ในฮาลับจาห์ มีผู้ล้มตาย 5,000 คน

สิงหาคม 1988 ซัดดัมสั่งให้ใช้แก็สพิษโจมตีชาวกุรดิสตาน(เคิร์ด) ในท้องถิ่นริมชายแดนตุรกี มีผู้ล้มตายเป็นพันคน

- 20 สิงหาคม ค.ศ. 1988 อิรักหมดศักยภาพที่จะรบกับอิหร่านได้ จึงทำสัญญาสงบศึกกับอิหร่าน ทหารอิรักตาย 250,000 คน รวมผู้คนที่ตายในสงครามนี้กว่าหนึ่งล้านคน

- ค.ศ. 1989 แต่งงานกับซะมีเราะห์ ชาห์บันดัร ภรรยานายทหารคนหนึ่งซึ่งซัดดัมขอให้หย่า เพื่อตนจะได้เอาไปเป็นภรรยา

- พฤษภาคม ค.ศ. 1989 ซัดดัมสั่งฆ่า อัดนาน ค่อยรุลลอห์ พี่ชายของภรรยาคนแรก ซึ่งเป็นลูกพี่ลูกน้องของตน ที่เป็นเพื่อนเล่นมาตั้งแต่วัยเด็กเมื่อครั้งที่อยู่กับลุง โดยให้ใส่ระเบิดในเฮลิคอปเตอร์ที่อัดนานขึ้น

- ค.ศ. 1989 ซัดดัมคิดจะทำสงครามกับซีเรีย จึงส่งอาวุธยุทโธปกรณ์ไปเลบานอน หมายจะเอาเลบานอนเป็นสนามรบ

- 2 สิงหาคม ค.ศ. 1990 ซัดดัมสั่งบุกคูเวต เนื่องจากไม่อาจจะจ่ายหนี้ให้แก่คูเวตที่ยืมไปทำสงครามกับอิหร่านได้่ สหรัฐอเมริกาไม่ได้สะกัดกั้นซัดดัมแต่อย่างใดในตอนแรก เพราะต้องการให้ประเทศอาหรับแถบอ่าวเปอร์เซีย เห็นความสำคัญของสหรัฐ ซัดดัมสั่งปล้นทรัพย์สินในประเทศคูเวต ทำลายบ่อน้ำมัน และประกาศให้คูเวตเป็นจังหวัดที่ 19 ของอิรัก

สหรัฐอเมริกาและอังกฤษช่วยขับไล่อิรักออกจากคูเวต และทำสงครามกับอิรักตั้งแต่วันที่ 17 มกราคม 1991 ถึง 17 กุมภาพันธ์ 1991 "ละครสงคราม" ได้รับความสำเร็จ สหรัฐได้รับผลประโยชน์ในการปล่อยซัดดัมให้มีอำนาจ เพื่อเป็น "เสือ" ให้ "วัว" อาหรับกลัว

สหรัฐอ้างว่าได้โจมตีสถานที่ ๆ คิดว่าซัดดัมอาศัยอยู่ถึง 200 ที่ในสงครามอ่าว 1991 และไม่สามารถฆ่าซัดดัมได้

- ค.ศ. 1994 ประธานาธิบดีซัดดัมแต่งตั้งตนเองเป็นนายกรัฐมนตรี ครองสองตำแหน่งในเวลาเดียวกัน

- ค.ศ. 1995 พี่น้องตระกูล อับดุลมะญีด 2 คน ซึ่งเป็นลูกเขยและลูกพี่ลูกน้องของซัดดัม ได้หนีออกจากอิรักพร้อมลูก ๆ และภรรยาเข้าจอร์แดน เพื่อสวามิภักดิ์กับสหรัฐอเมริกาถูกเกลี้ยกล่อมให้กลับบ้าน แล้วถูกซัดดัม สั่งฆ่าทิ้ง

- 12 ธันวาคม ค.ศ. 1996 อุดัยผู้มีอำนาจรองจากพ่อถูกทำร้ายจนพิการ ซัดดัมจึงแต่งตั้งให้กซ็อยมีอำนาจแทน

- กันยายน ค.ศ. 1996 ซัดดัมสั่งให้มีการเลือกตั้งตามธรรมเนียม โดยให้ตอบคำถามว่า จะให้ซัดดัมอยู่ในอำนาจอีกเจ็ดปีไหม ให้คำตอบใช่ กับไม่ใช่ คะแนนที่ประกาศออกมา 99.66%! เลือกซัดดัม

- 19 กุมภาพันธ์ ค.ศ. 1999 ซัดดัมสั่งฆ่าอายะตุลลอหฺฺ มุฮัมมัด ศอดิก อัศศอดรุ ผู้นำจิตวิญญาณของชาวชีอะห์ พร้อมกับลูกชายอีก 2 คน

- ตุลาคม ค.ศ. 2002 ซัดดัมสั่งให้มีการเลือกตั้ง มีผู้เลือกซัดดัม 100%!!!

- พฤษภาคม ค.ศ. 2001 ซัดดัมให้กุศอยเป็นประธานพรรคบะอัธ

ซัดดัมพร้อมที่จะฆ่าทุกคนที่ขวางทาง ซัดดัมเคยถูกฆ่าตายไปแล้ว 1 คน แต่ข่าวลือบอกว่ายังมีอีก 7 คน หนึ่งในจำนวนนั้นได้หนีไปสหรัฐและเขียนหนังสือ เกี่ยวกับตัวเองว่าเคยแสดงเป็นซัดดัมอย่างไร อีกคนหนึ่งได้หนีไปยุโรปและเขียนหนังสือขายดีมีชื่อว่า "ฉันเคยเป็นลูกคนหนึ่งของซัดดัม" เพราะเคยแสดงเป็นอุดัย

ซัดดัมมีวัง 50 หลัง มีบ้าน 200 หลังที่สามารถเชื่อมต่อกันได้เพื่อซัดดัมสามารถจะเดินเหินอย่างสะดวก นอกจากนี้มีหลุมบังเกอร์ใต้ดินที่เป็นกองบัญชาการที่ปลอดภัยที่สุดอีกด้วย

ซัดดัมมีทหารยามรักษาตัว 15,000 คน มีกุศอย ลูกชายเป็นหัวหน้า

ในช่วงปี ค.ศ. 2001-2003 ซัดดัมไม่เคยปรากฏในสาธารณชน

## [แก้] ดูเพิ่ม

- ประเทศอิรัก

## [แก้] ลิงก์ภายนอก

- BBC Saddam Hussein profile
- Saddam a hero: Daughter (The Times of India, August 3, 2004)
- The Iraqi Resistance Site (includes an archive of Saddam Hussein's recent audiotape recordings posted by the London-based "Free Arab Voice")
- American Forces Press Service announcement of Saddam Hussein's capture
- Saddam Hussein Biography
- The Saddam Hussein Sourcebook — Provided by the National Security Archive.
- 1981: Israel bombs Baghdad nuclear reactor
- Tammuz I, Iraqi nuclear reactor
- Osiraq
- CNN map of chemical weapon attacks against Iraqi Kurd population
- Iraqi Scientist Reports on German, Other Help for Iraq Chemical Weapons Program
- CNN Report on Iraqi Kurds
- Saddam to face Iraqi war crimes tribunal, and some of his comments
- Saddam Insists He's Still Iraq President News From The Associated Press
- Weapon of Mass Destruction The Murderous Reign of Saddam Hussein

| ซัดดัม ฮุสเซน เป็นบทความเกี่ยวกับ ชีวประวัติ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ซัดดัม ฮุสเซน ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%8B/%E0%B8%B1/%E0%B8%94/%E0%B8%8B%E0%B8%B1%E0%B8%94%E0%B8%94%E0%B8%B1%E0%B8%A1_%E0%B8%AE%E0%B8%B8%E0%B8%AA%E0%B9%80%E0%B8%8B%E0%B8%99.html".

หมวดหมู่: ชาวอิรัก | บทความเกี่ยวกับ ชีวประวัติ ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- العربية
- Български
- Brezhoneg
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Bahasa Indonesia
- Ido
- Italiano
- 日本語
- ქართული
- 한국어
- Kurdî / كوردي
- Lëtzebuergesch
- Limburgs
- Lietuvių
- Latviešu
- Bahasa Melayu
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenščina
- Српски / Srpski
- Svenska
- தமிழ்
- Türkçe
- اردو
- Tiếng Việt
- ייִדיש
- 中文